ILTAKOULU RY

PÖYTÄKIRJA

HALLITUKSEN KOKOUS 5/2014

Paikka: Pinni B RH3108

Aika: torstai 27.3. klo 16  
  
Paikalla:

Sanni Lehtinen

Anna Veirto

Tanja Honkonen

Sanna Kotiranta

Harri Toikkanen

Susanne Kuha

Anni Kurunsaari

Helka Hirvonen *(poistui 17.05)*

Selena Hietikko

Sakari Ilkka

Taru Ruotsalainen *(poistui 16.56)*

Eetu Kreivi *(saapui 16.28 ja poistui 16.56)*

1. **Kokouksen avaaminen**

Puheenjohtaja Sanni Lehtinen avasi kokouksen ajassa 16.03.

1. **Kokouksen laillisuus ja päätösvaltaisuus**

Kokous todettiin lailliseksi ja päätösvaltaiseksi.

1. **Kokouksen sihteerin valinta**

Kokouksen sihteeriksi valittiin Selena Hietikko

1. **Kokouksen pöytäkirjantarkastajien valinta**

Pöytäkirjatarkastajiksi valittiin Harri Toikkanen ja Sanna Kotiranta

1. **Kokouksen esityslistan hyväksyminen**

Poistettiin kohta *16. Kehitysyhteistyö.* Lisättiin kohtaan *16. Tulevat tapahtumat* kohdaksi d) Liikuntatapahtuma 14.4. Lisätään omaksi kohdakseen Ulkomaanexcu (kohta 10). Hyväksytään esityslista.

1. **Ilmoitusasiat ja posti**

Sanni Lehtinen kävi Olarin lukiolla Espoossa esitelmöimässä politiikan tutkimuksesta lukiolaisille. Paikalla oli 15 kuulijaa.   
Anna Veirto ja Elisa Palminen kävivät Kannaksen lukiossa Lahdessa esitelmöimässä politiikan tutkimuksesta lukiolaisille. He pitivät yhteensä kaksi esitelmää, joista toisessa oli 22 kuulijaa ja toisessa viisi.

Susanne Kuha ja Tanja Honkonen ovat osallistumassa SYY-tapaamiseen Helsingissä 5.4.  
Tanja Honkonen kertoi, että nettisivujen siirtäminen palvelimelta toiselle on nyt käynnissä.  
Harri Toikkanen kertoi, että tiistain JKY:n kv-vastaavien kokouksessa keskusteltiin tulevan syksyn kv-tapahtumista ja 22.4. järjestettävästä JKY:n Puistofutiksesta.  
Sanni Lehtinen kertoi, että Tamyn lukuvuosikalenteriin tulisi saada esittely Iltakoulusta.  
Turun P-Klubi lähetti kutsun Trivial Perseet-tapahtumaan 25.4.

1. **Talous**
   1. **taloustilanne**

Rahastonhoitaja Anni Kurunsaari kertoi, että taloustilanne on hyvä. Seilori sitsien osallistumismaksut on nyt maksettu Iltakoulun tilille kokonaisuudessaan. Kurunsaaren mukaan näyttäisi siltä, että seilorisitseistä oltaisiin jäämässä voitolle noin 164 euroa.

* 1. **laskut ja korvaukset**

Taloudenhoitaja Anni Kurunsaari on listannut laskut ja kulukorvaukset, joita on seuraavasti:

Laskut:  
  
Staabi ry, Iltakoulun osuus seilorisitsien tilasta, 170e  
Boomi ry, Sorin saunan vuokra talviolympialaisiin, 230e  
Suncomet, nettisivut/palvelumaksu, 47e

Kulukorvaukset:  
  
Sanna Kotiranta, Talviolympialaisten tarjoilut, 20,58e  
Sakari Ilkka, Iltakoulun kokkisodan ruokia sekä kokkisodan palkinnot, 31,03e  
Erkki Rasi, Marokkolaisen kasvispadan ainekset Iltakoulun ruokailtaan, 16,32e  
Anni Kurunsaari, Iltakoulun 2013 vuoden tilikartan (2 kpl), kirjanpidon päiväkirjan (52kpl) ja kirjanpidon pääkirjan tulostus (37 kpl), sekä tammi- ja helmikuun tiliotteiden tulostus (4kpl), 7,93e  
Selena Hietikko, sitsien lauluvihkosten tulostus, 100kpl, 8,35e  
  
POLKVS40 – kurssin kulukorvaukset:  
Junaliput 14.3 Tampere-Helsinki ja Helsinki-Tampere  
Niilo Palin, 13,35 +19,76 = 33,11e  
Elina Häkkinen, 21,48e  
Linda Salo, 21,48+19,76=41,24e  
Anniina Peltonen, 19,76e  
Hanna Harrison 15,23+15,3=30,46e  
Kaisu Karvonen, 21,48+21,48= 42,96e  
Sanna Nikkanen 20,91+19,76= 40,67e  
Hanna Myllynen 21,48+13,46=34,94e  
Johanna Hilden 13,35+21,48= 34,83e  
Elina Kamppi, 34,83e

Hyväksytään laskut ja kulukorvaukset.

1. **Koulutuspolitiikka**

Jutta Laiho antoi viestillä tiedoksi, että politiikan tutkimuksen uusi pääsykoekirja ”Politiikan muutos” löytyy nyt Iltakoulun ainejärjestötilasta.  
Jutta oli keskustellut professori Tapio Raunion kanssa menetelmäopinnoista. Keskustelussa oli käynyt ilmi, että valtio-opin puolella menetelmäopinnot käydään läpi hyvinkin tarkkaan, mutta kv-politiikan puolella ne sisältyvät ”Teoria ja menetelmät”-nimiseen kurssiin, joka on todella teoriapainotteinen. Tilanne näkyy Laihon mukaan siinä, että kv-politiikan tutkintosuunnassa metodien käytössä jakaudutaan suhteellisen kapealle skaalalle. Laiho on keskustellut asiasta myös politiikan tutkimuksen opiskelijoiden kanssa ja opiskelijoiden mukaan olisi hyvä, että myös kv-politiikan puolelle saataisiin enemmän tutkimusmenetelmäopetusta. Laiho laittoikin kyselyä asiasta politologit-sähköpostilistalle. Laiho on asian tiimoilta yhteyksissä Raunioon mahdollisimman pian.

Laiho antoi myös tiedoksi, että kv-politiikan opetussuunnitelmaryhmässä käytiin läpi ensi vuoden opetussuunnitelmaa, joka on vielä alkutekijöissään. Professori Tuomas Forsberg on kierrättänyt sähköpostia, johon kurssien vastuuopettajat ovat merkanneet kurssit ja niiden ajankohdat, joita he ovat suunnitelleet pitävänsä. Peruskurssien ja A1:n osalta pysytellään ajallisesti ja sisällöllisesti vanhassa, valinnaisten kurssien suhteen Laiho ei vielä osannut kertoa tarkennuksia.  
  
Laiho kertoi viestissään myös, että lukuvuosipalautetta tulisi pian alkaa kerätä. Tiedotusvastaava Tanja Honkonen lupautui keräämään lukuvuosipalautteen Laihon kanssa Lukuvuosipalaute puretaan ja esitetään ”Simaa ja tippaleipiä”-tilaisuudessa keväämmällä.   
  
Sanni Lehtinen kertoi, että kollegiossa keskusteltiin Johtajuussymposiumin järjestämisestä. Johtajuussymposiumin yhteistyökumppaniksi ollaan saatu hankittua Tampereen kauppakamari. Lehtinen kertoi myös, että ainejärjestöjen roolia haluttaisiin kasvattaa Johtajuussymposiumin ohjelmatarjonnassa. Kollegiossa oli myös käyty keskustelua JKY:n äänestyskäynnöstä ja Iltakoulun oma äänestyskäytäntöehdotelma ei ilmeisesti ole toimiva. Ehdotetaan vielä uudelleen vanhaa ehdotelmaa ja lisäksi otetaan rinnalle toinen ehdotelma, jotka Lehtinen esittää tulevassa kokouksessa.

1. **Tutkijaseminaarin kysymykset**

Tutkijaseminaarin suunnitteluryhmän edustaja Taru Ruotsalainen kertoi seminaarista, jota vetää professori Tapio Raunio. Tutkijaseminaarissa käydään paneelikeskustelu, jossa keskustelevat tohtorikoulutettava Johanna Peltoniemi, tutkija Juha Käpylä (UPI), yliopistonlehtori Elina Kestilä-Kekkonen ja professori Tuomas Forsberg. Jokainen panelisti kertoo vuorollaan, miksi heistä tuli tutkijoita. Opiskelijoiden toivotaan osallistuvan tilaisuuteen aktiivisesti kysymyksiä esittämällä. Tilaisuutta ennen järjestetään kahvitus seminaariin osallistuville. Tutkijaseminaarista käytiin kokouksessa keskustelua ja hallituksen jäsenet esittivät Ruotsalaiselle muutamia kysymyksiä, jotka tullaan kysymään panelisteilta tilaisuudessa.

1. **Ulkomaan excu**

Iltakoulu ry:n syyskokouksessa valittu excutyöryhmä esitti, että excu kohdistuisi joko Kööpenhaminaan, Pietariin tai Tallinnaan. Excutyöryhmä ehdotti, että edellä mainituista kolmesta vaihtoehdosta Tallinna valikoituisi kohteeksi. Excu olisi tarkoitus järjestää Hiiriviikkojen jälkeisellä perioditauolla, mutta ajankohta saattaa vielä muuttua. Excutyöryhmä kartoittaa mahdollisia tutustumiskohteita Tallinnassa. Iltakoulun hallitus antaa excutyöryhmälle valtuudet jatkaa tutustumiskohteiden etsimistä.

1. **Sopimukset**

Doriksen kanssa tehty sopimusluonnos, jossa Doris pyysi yhteistyön vastineeksi keskikokoista haalarimerkkipaikkaa, pienehkön linkkibannerin ja kahdet bileet (joista toiset on pikkujoulut) järjestetettäväksi tiloissaan, joista vastineeksi Iltakoulu saa 300 euroa. Hyväksyttiin sopimus.

1. **Ravintolayhteistyö**

Helka Hirvonen on ollut Klubin kanssa yhteyksissä Marrassitseistä. Klubilta tullut menuehdotus ei ole Iltakoulun tarkoittaman kaltainen ja sitä tullaan vielä viilaamaan. Narikkamaksu halutaan sisällyttää Marrassitsien hintaan, jotta narikkamaksua ei jouduttaisi suorittamaan sisääntulon yhteydessä. Asiasta ollaan yhteyksissä Klubiin. Alkoholitarjoilusta pitää vielä keskustella Klubin kanssa, sillä on vielä epäselvää, onko esimerkiksi drinkkiliput käytössä.

Helka Hirvonen on yrittänyt olla yhteyksissä Bar K:hon ravintolayhteistyön tiimoilta, mutta toistaiseksi ei ole saanut heihin yhteyttä.

1. **Alumnitoiminta**  
   Entinen iltakoululainen Markus Räty oli ollut yhteyksissä Helka Hirvoseen ja kertoi, että epävirallinen alumnihengailu on lauantaina 17.5 ja he kutsuvat ihmisiä tapahtumaan omien verkostojensa kautta. Rädyn tapahtuma ei ilmeisesti ole Iltakoulun tapahtuma, mutta myöhemmin keväällä voidaan järjestää esim. jonkinlainen alumnikahvittelutapahtuma Iltakoulun toimesta.

Toisin kuin viime hallituksen kokouksessa luultiin, alumnien yhteystiedot ovat ajantasalla yliopiston aktuaatinkanslian tietopankissa.

1. **Tutorointi**

Tutorvastaava Susanne Kuha ilmoitti, että syksyn alustava ohjelma on valmiina:

27.8. Epävirallinen hengailuilta baarissa X   
to 28.8. Orientoivia + tutustumissauna saunassa X   
pe 29.8. Orientoivia, viikonloppuna jotain jos fukseja itkettää  
HIIRIVIIKOT ALKAVAT  
ma 1.9. Kaupunkikierros + poliittisen musiikin visa   
ti 2.9. Yliopiston avajaiset, etkot?, jatkot Klubilla   
ke 3.9. Johtajuussymposium, etkot IK-porukalla paikassa X   
to 4.9. Amazing Race (+ jatkot tilassa X?)   
ma 8.9. Pispalakierros   
ti 9.9. Fuksibileet Doriksessa, näiden etkot baariyhteistyökuppilassa  
ke 10.9. Kaupunkisuunnistus   
to 11.9. "Kaupunkisuunnistuksen sillis", rentoa puolialkoholillista hengailua sään salliessa ulkoilmassa   
ma 15.9 tai ti 16.9 Viimeinen kesäilta   
ke 17.9. Sitsiharkat   
to 18.9. Fuksisitsit   
HIIRIVIIKOT PÄÄTTYVÄT   
VK 39: Bussirundi, kirpparikierros   
VK 40: 2.10. Teekkarisitsit?

Tänä vuonna Hiiriviikot on kolmiviikkoiset, jolloin Fuksisitsit saadaan mahdutettua Hiiriviikkojen ohjelmaan.

Bussirundin ajankohta oli vielä hieman auki, mutta se on tarkoitus järjestää viikolla 39. Kuha ehdotti, että viikolla 38 järjestettäisiin jokin uusi tapahtuma.   
Amazing Raceen kutsutaan tänä vuonna muitakin ainejärjestöjä ja tapahtumaan yritetään houkutella enemmän vaihto-oppilaita.

Kaupunkisuunnistuksen jälkeiselle päivälle on ehdotettu pidettäväksi sillis, joka järjestettäisiin nyyttäriperiaatteella. Sillikseen olisi tarkoitus yhdistää myös pihapelipelailua.

Erityisesti fukseille suunnatut sitsiharkat pidetään jälleen ja toiseksi vetäjäksi on jo lupautunut Salla Pätilä.

Kv-vastaava Harri Toikkanen kertoi, että kv-tutoriksi on tällä hetkellä ilmoittautunut 9 henkilöä. Ilmoittautuminen jatkuu maanantaihin 7.4. asti.   
Toikkanen kertoi myös, että JKY:n kv-tuutorikokouksessa puhuttiin, että tänä vuonna vaihto-oppilaiden valintakirjeeseen pyritään liittämään kv-tutoroinnista kertova tiedote. Tiedotteessa selvennetään, mitä kv-tutorointi on, kuka on kunkin kv-vastaava ja muuta yleistä tuutorointiin liittyvää. Kokouksessa puhuttiin myös, että vaihto-oppilaille olisi hyvä järjestää epävirrallinen hengailu ilta jossakin baarissa.

Heli Tontti oli pyytänyt välittämään viestin, että Tampereen yliopiston avoimien omien päiville kaivataan opiskelijaesittelijää esittelemään politiikan tutkimusta. Toiveena olisi, että esittelijä olisi uuden tutkinto-ohjelman aikana aloittanut. Puheenjohtaja Sanni Lehtinen lupautui pitää esitelmän.

Tamyn avajaisiin päätettiin ottaa Iltakoululle oma ständi. Ainejärjestöt saavat esittää toivomuksia ständin sijoituskohdasta. Ständin kohdasta käydyn keskustelun jälkeen toiveeksi muodostui sen sijoittaminen Pinni A:n sisäänkäynnin läheisyyteen.

1. **Menneet tapahtumat**
   1. Talviolympialaiset 13.3.

Järjestettiin lumettomassa Sorsapuistossa. Järjestettiin lumettomassa Sorsapuistossa. Talviolympialaisten jälkeen siirryttiin Sorin saunalle palkitsemaan voittajat ja hengailemaan. Jatkot oli Klubilla. Tapahtumaan osallistui yhteensä 50 henkilöä ja ilta sujui kokonaisuudessaan mallikkaasti.

* 1. International Megazone 18.3.

Megazone järjestettiin Finlaysonilla. Tapahtumaan osallistui 17 osallistujaa henkilöä.

* 1. Iltakoulun kokkisota 20.3.

Kulttuuritapahtumassa oli visailua, ruuanlaittoa porukalla, erilaisten ruokien maistelua ja leikkimielinen kokkisota. Tapahtuma sai paljon hyvää palautetta. Tapahtumassa oli yhteensä 30 osallistujaa.

* 1. Andy Warhol -näyttely 25.3.

Näyttely oli hyvin mielenkiintoinen ja opastus oli hyödyllinen. Näyttelykierroksella oli yhteensä 12 osallistujaa.

* 1. Muut menneet tapahtumat

Ei muita menneitä tapahtumia

1. **Tulevat tapahtumat**
   1. Työelämätapahtuma 2.4.  
      Tapahtumapäällekkäisyyksien vuoksi työelämätapahtuma siirretään torstaihin 24.4. Tilaisuudessa tarjotaan osallistujille pullakahvit.
   2. Urasitsit 3.4.  
      Messukylän työväentalolla järjestettäville Urasitseille on tällä hetkellä ilmoittaunut yhteens 45 henkilöä.
   3. Lavatanssibileet 9.4.  
      Ennakkoliput on nyt viety myyntipisteisiin. Tarkoituksena on mennä myymään ennakkolippuja ständille ainakin TTY:n kampukselle. Tapahtumajulisteet on kiinnitetty seiniin ja erityisesti Iltakoulun hallituksen toivottaisiin proavan tapahtumaa kavereilleen. Facebookissa osallistujamäärä on tällä hetkellä 124 henkilöä.
   4. Liikuntatapahtuma 14.4.  
      Liikuntavastaava Anna Veirto järjestää maanantaina 14.4. liikuntatapahtuman, joka sisältää mahdollisesti lenkkeilyä ja Pispalan portaiden juoksua. Lenkkeilyn jälkeen siirrytään Rajaportin saunalle saunomaan ja uimaan. Veirto tiedustelee Rajaportin saunalta mahdollista ryhmäalennusta.
   5. White House -teemabileet Teeman kanssa 15.4.  
      Teema Ry:n kanssa järjestettävien teemabileiden ohjelma on nyt tehtynä ja Facebook-event on julkaistu.
   6. JKY puistofutis 22.4.  
      Puistofutista varten kerätään ainejärjestöistä 4-5- hengen joukkueita, jotka pelaavat toisiin vastaan Sorsapuiston pallokentällä. Tapahtuma kustantaa 5 euroa/ainejärjestö.JKY:n puistofutis on jokavuotinen tapahtuma, jossa palkintona on kiertopalkinto. Joukkueet ilmoittautuvat omalle ainejärjestölleen keskiviikkoon 16.4. mennessä. Futiksen lomassa on mahdollisuus pikniköidä. Tapahtumaan yritetään houkutella tänä vuonna myös vaihtarijoukkueita. Facebook-event tapahtumasta on tulossa.
   7. Pornobileet 23.4.  
      Iltakoulun vastuulla oli suunnitella Pornobileiden haalarimerkki. Pareton tapahtumavastaava ja Pornobileistä päävastuussa oleva Otto Vainio lähetti muokatun haalarimerkin painoon painettavaksi.
   8. Vappusitsit 30.4.  
      Tänä vuonna Messukylän työväentalolla järjestettävät vappusitsit ovat kaverisitsit. Jokainen iltakoululainen saa ottaa yhden kaverinsa mukaan sitsaamaan. Tarkoituksena on tilata ruuat Juvenekselta. Facebook-event tulee saada nopeasti julkaistua, jotta ihmiset ehtivät kysellä kavereitaan mukaan sitsaamaan.
   9. Vappubrunssi 1.5.

Vappubrunssi järjestetään Koskipuistossa klo 12 alkaen.

* 1. Avoimien ovien päivä 7.5.

Avoimien ovien päivänä lukiolaiset kiertävät ainejärjestöjen pitämiä ständejä ja kuulevat esittelyjä opintosuunnista. Ainejärjestöjen tulee ilmoittautua ständinpitäjiksi sunnuntaihin 6.4. mennessä. Iltakoulun yhteyshenkilönä toimii Tanja Honkonen

* 1. Pubivisa 8.5.

Tapahtumavastaavat Sanna Kotiranta ja Selena Hietikko sekä kulttuurivastaava Sakari Ilkka tekevät pubivisan yhteistyössä. Pubivisa järjestetään yhteistyöpubissa.

* 1. Muut tulevat tapahtumat  
     31.3. Patinan LAMA-bileet

Sisäänpääsy maksaa 4 euroa.  
28.4. SuperManseWorld Boomin tapahtuma  
Vappuviikoilla järjestettävään tapahtumaan toivotaan paljon iltakoululaisia osallistujia. Tapahtumaan on pyydetty myös Iltakoulu rastinpitäjäksi. Infoa rastinpidosta tulee myöhemmin.  
29.4. Kaljajuoksu  
Iltakoulun vappuun sisällytetään uusi tapahtuma, Kaljajuoksu, jonka sisällöllinen kehitteleminen on vielä vaiheessa.  
  
Kulttuurivastaava järjestää kevään aikana elokuvateatteritapahtuman, jossa mennään katsomaan Presidentintekijät-dokumentti. Dokumenttia mentäisiin mahdollisesti katsomaan ennen kello 16, jolloin lippujenhinnat ovat alhaisemmat. Opiskelijakortilla saa alennusta elokuvalipuista.

1. **Tenttikysymystempaus**

Sakari Ilkka ehdottaa tenttikysymystempauksen ajankohdan muuttamista huhtikuulle ja että se jatkuisi koko huhtikuun. Palkinnoksi on aiemmin ehdotettu kymmenen euron Juvenes-lahjakorttia, jonka hallitus päätti hyväksyä ja se maksetaan tiedotukseen tarkoitetuista määrärahoista.

1. **Hyvä Opettaja –palkinto**  
   Tamy valitsee vuosittain hyvän opettajan. Jutta Laiho on luvannut laittaa politologeille viestiä, jos jäsenistöltä löytyisi ehdotuksia Hyvä Opettaja-palkinnon saajaksi. Opettaja valitaan opiskelijoiden ehdotusten perusteella. Ehdotus tulee tehdä lauantaihin 26.4. mennessä.
2. **Muut esille tulevat asiat**  
   Iltakoulun Facebook-sivujen päivittämisestä käytiin keskustelu. Päätettiin, että Iltakoulun Facebook-sivuja päivitetään entistä vapaamuotoisemmin ja erityisesti kuvien lisäämistä aj-tilasta ja muista Iltakoulun liittyvistä asioista voisi lisätä. Myös kokouksista aletaan muistutella enemmän Facebook- sivun kautta.
3. **Seuraavan kokouksen ajankohta**  
   Seuraava kokous on torstaina 17.4. klo 15
4. **Kokouksen päättäminen**  
   Kokous päätettiin ajassa 18.24

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanni Lehtinen, puheenjohtaja Selena Hietikko, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanna Kotiranta, pöytäkirjantarkastaja Harri Toikkanen, pöytäkirjantarkastaja